นายกฯ โว ศก.เริ่มฟื้น!!
นายกรัฐมนตรี เล็งทบทวนแผนกู้เงินกระตุ้นเศรษฐกิจ หลังคาดปี53 เก็บรายได้ทะลุเป้า
26 ก.พ. 2553

นายกรัฐมนตรี เล็งทบทวนแผนกู้เงินกระตุ้นเศรษฐกิจ หลังคาดปี53 เก็บรายได้ทะลุเป้า
นายอภิสิทธิ์ เวชชาชีวะ นายกรัฐมนตรี เปิดเผยว่ การจัดเก็บรายได้ของรัฐบาลในปีงบประมาณ 53 จะสูงกว่าเป้าหมาย 2 แสนบาท โดยพบว่าการจัดเก็บรายได้ในช่วง 3-4 เดือนแรกของปีงบประมาณ 53 มีแนวโน้มจัดเก็บรายได้เกินเป้าหมายที่ตั้งไว้ ซึ่งเป็นผลจากภาวะเศรษฐกิจที่เริ่มฟื้นตัว  และ ภายใน 1-2 เดือน รัฐบาลจะมีการปรับสัดส่วนเงินงบประมาณให้มีความชัดเจน โดยจะจำเป็นต้องทบทวนแผนการกู้เงิน ตาม พ.ร.ก. และ พ.ร.บ.ให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ เพื่อใช้ในโครงการลงทุนต่างๆ ขณะเดียวกันจะลดมาตรการกระตุ้นเศรษฐกิจในรูปแบบพิเศษ เช่น การรัฐบาลไม่มีการต่ออายุมาตรการภาษีอสังหาริมทรัพย์ และในปีงบประมาณ 54 รัฐบาลจะเริ่มมีการจัดสรรเงินงบประมาณให้เข้าสู่ปกติ